section_heading: Oblik i veličina papira
paragraph_text: Formati papira svrstavaju se u nekoliko redova. Osnovni red formata nosi oznaku A uz koju se, već prema veličini pojedinog formata, stavljaju i brojevi. Početni format A0 izabran je tako da mu je površina 1 m<sup>2</sup>, pa mu stranice moraju iznositi 841 mm ∙ 1189 mm. Manji formati dobiveni raspolavljanjem po duljoj stranici nose oznake s rastućim brojevima. Osim osnovnog reda formata A, određeni su i takozvani zavisni redovi formata B, C i D, koji se često primjenjuju za omotnice, mape, fascikle i slično. Red formata B određen je tako da duljina manje stranice njegova početnog formata B0 iznosi 1000 mm. Red formata C nalazi se po svojoj veličini između redova formata B i A, dok je red formata D najmanji.<ref> "Tehnička enciklopedija" (Papir), glavni urednik Hrvoje Požar, Grafički zavod Hrvatske, 1987.